hy hy hy hy hy hy hy hy hy hy hy hy hy hy hy en es es tr es hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en en en en en en
Նոտարական մակագրության թերթի կիրառման խնդիրները ՀՀ-ում — HAP
admin 12 Մայիսի, 2021 0
Վերջին տարիներին դատական համակարգի համար մարտահրավեր է դարձել դատարանների գերծանրաբեռնվածությունը: Այն լուրջ ռիսկեր է առաջացնում արդարադատության արդյունավետության և մատչելիության տեսանկյունից, ուստի այս խնդրի լուծման ճանապարհին մի շարք լուծումներ առաջարկվեցին, որոնցից մեկն էլ նոտարների լիազորությունների ընդլայնումն էր ու նրանց կողմից կատարողական մակագրության թերթի տրամադրման ինստիտուտի ներդրումը:
Նման իրավակարգավորման ներդրումն իր օբյեկտիվ նախադրյալները ուներ. ուսումնասիրությունները ցույց են տալիս, որ դատական գործերի զգալի մաս են կազմում ֆինանսական կազմակերպությունների և բանկերի հայցերով գործերը, որոնք, որպես կանոն, շատ տիպային են, բայց ծանրաբեռնում են դատարանները:
Ճիշտ է, վճարման կարգադրությունների արձակման ինստիտուտը որոշակի չափով թեթևացրեց դատարաննների բեռը, բայց թվում էր թե նոտարական մակագրության թերթի ներդրումը այն մեխանիզմերից է, որը դատարաններին կազատեր անվիճելի պարտավորությունների և պարտքերի հավաքագրման գործերով դատարանները անհարկի ծանրաբեռնելուց:
Նոտարական մակագրության ինստիտուտի Էությունը այն է, որ նոտարի կողմից պայմանագրով վավերացված անվիճելի պարտավորություների բռնագանձման վարույթը իրականցվում է նոտարի կողմից կատարողական մակագրության թերթ արձակելով, որը պարտատիրոջ կողմից միանգամից կարող է ներկայացվել կատարման:
Այսպես, 2016 թվականին «Նոտարիատի մասին» ՀՀ օրենքում (այսուհետ` Օրենք) լրացումներ և փոփոխություններ կատարվեցին, որով ներդրվեց նոտարական մակագրությունը:
Կատարողական մակագրությունը կատարվում է պարտատիրոջ դիմումի հիման վրա` կատարողական մակագրության թերթ տրամադրելով:
Թվում էր, թե իրավակարգավորումը բավականին հստակ է և լայնորեն կիրառություն կստանա, սակայն անցած հինգ տարիների ընթացքում նոտարական մակագրության թերթը այդպես էլ չմտավ լայն կիրառության մեջ և դատարանների, պարտատերերի, ֆինանսական կազմակերպությունների ու բանկերի գործը թեթևացնող այս մեխանիզմը այդպես էլ նրանց կողմից չօգտագործվեց:
Անցած հինգ տարիների ընթացքում դուրս է գրվել ընդամենը մի քանի նոտարական մակագրության թերթ, որոնք էլ իրենց հերթին բախվել են խնդիրների դրանց կատարման փուլում:
Օրենքի 82.3-րդ հոդվածի համաձայն Կատարողական մակագրության թերթը կատարվում է «Դատական ակտերի հարկադիր կատարման մասին» Հայաստանի Հանրապետության օրենքով սահմանված կարգով:
Սակայն, նոտարական մակագրության մեխանիզմի ներդրումից հետո Դատական ակտերի հարկադիր կատարման օրենքում կիրառման համար օրենսդրական փոփոխություններ չկատարվեցին, ինչը հանգեցրեց նրան, որ այն կյանքի չկոչվեց և մնաց թղթի վրա:
Ոլորտի ներկայացուցիչների հետ ՀՀ արդարադատության նախարարության կողմից կազմակերպված հանրային քննարկման ընթացքում մի շարք խնդիրներ վեր հանվեցին:
Խնդիրներից մեկը այն է, որ Դատական ակտերի հարկադիր կատարման օրենքը պարտատեր եզրույթի փոխարեն կիրառում է պահանջատեր եզրույթը, որը ըստ ոլորտի ներկայացուցիչների մի շարք խնդիրների է հանգեցնում կատարման փուլում:
Այսպես, Դատական ակտերի հարկադիր կատարման օրենքի 21-րդ հոդվածը սահմանում է կատարողական թերթի բովանդակության պահանջները, որտեղ ի թիվս այլնի մատնանշված է, որ այն պետք է պարունակի կողմերի պարտապանի և պահանջատիրոջ նույնականացման տվյալները:
Ստացվում է, որ նոտարական մակագրության թերթում պահանջատեր եզրույթի փոխարեն նշվում է պարտատեր եզրույթը, ինչը հիմք է տալիս հարկադիր կատարողին 31-րդ հոդվածի հիման վրա կատարողական թերթը վերադարձնելու համար: Այս կարգավորման վերաբերյալ այդպես կիրառման պրակտիկա չձևավորվեց:
Հաջորդը խնդիրը այն է, որ եթե պայմանագրով կան մի քանի պարտապաններ, արդյոք սա նշանակում է, որ պետք է դուրս գրվեն մի քանի կատարողական մակագրության թերթեր:
Խնդիրներից մյուսը վերաբերվում է նրան, որ ֆինանսական լրացուցիչ բեռ է բանկերի և ֆինանսական կազմակերպությունների համար բոլոր պայմանագրերի` այդ թվում սպառողական վարկերի նոտարական վավերացումը, որը ըստ ոլորտի ներկայացուցիչների կդանդաղեցնի նրանց գործունեությունը:
Կարծում ենք այս խնդիրների լուծման արդյունավետ մեխանիզմը կլինի էլեկտրոնային հարթակի ներդրումը, որով նոտարի կողմից կվավերացվեն ֆինանանսական կազմակերպությունների և բանկերի տիպային պայմանագրերը, այնուհետև անհրաժեշտության դեպքում հարթակի միջոցով դուրս կգրվի նոտարական մակագրության թերթ, որը կուղարկվի հարկադիր կատարումն ապահովող ծառայություն` չդնելով Պարտատիրոջ վրա անհարկի բեռ կատարողական թերթը կատարման ներկայացնելու:
Հաջորդ առաջարկն է հաշվի առնելով բանկային ոլորտի զարգացման առաջատար մակարդակն ու Կենտրոնական բանկի կողմից կարգավորման ենթարկվելու փաստը, կարելի է օրենսդրորեն բանկերին օժտել իրենց իսկ կողմից իրենց մասնակցությամբ կնքվող գործարքների նոտարական վավերացման լիազորությամբ կամ այդպիսի պայմանագրերի կնքման դեպքում չպահանջել լրացուցիչ նոտարական վավերացում։
ՀՀ արդարադատության նախարարությունը քայլեր է ձեռնարկում այս մեխանիզմը գործարկելու ուղղությամբ, սակայն հատկանշական է, որ եթե չվերացվեն հարկադիր կատարման փուլում առկա խնդիրները, նոտարների կողմից «չգովազդվի» այս մեխանիզմը, նոտարական մակագրության թերթը այդպես էլ լայն կիրառություն չի ստանա:
Կարծում եմ, ֆինանսական կազմակերպությունները ու բանկերը դատական քաշքշուկներից խուսափելու նպատակով կգնան լրացուցիչ ծախս կատարելու և պայմանագրերը նոտարական վավերացմամբ կնքելու ողղությամբ, եթե հստակ երաշխիքներ ունենան, որ կատարողական մակագրության թերթի կատարման փուլում արհեստական արգելքների չեն բախվի:
«ՀԱՊ» փաստաբանական ընկերությունը ևս մշակում է այս պրակտիկայի ներդրմանն ու դատարանների բեռնաթափմանն ուղղված գործուն քայլեր։
Under Hovhannisyan’s leadership, the team is noted for its work in litigation, handling commercial litigation, employment disputes, and challenges to procurement processes. The firm also provides broad advice to clients on corporate issues such as the establishment of companies, registering IP, and contract drafting. Gagik Grigoryan focuses on bankruptcy and banking law, while Anna Margaryan specialises in procurement.
“HAP” is in the Legal 500 “The ‘weighty’ HAP LLC is praised as providing ‘punctual advice in a timely manner, and the quality of services is at a master level’.” The Legal 500 Managing partner Hayk Hovhannisyan is portrayed as ‘responsive, open, and loyal, having expertise in Armenia and its neighbouring countries’.”
“HAP” LLC excels at banking and finace work and dispute resolution.
© 2020 "HAP" LLC. All Rights Reserved.
* Type a keyword then press Enter